Sammet e oa Vallée, evel-just, gant an holl gargoù-se, e skridoù kaset dan holl gelaouennoù hag all. Daoust da se, o vezañ re skort de veno geriadur ar Gonideg, kresket gantañ koulskoude ha moulet dre e aket, e stagas hep koll amzer da zastum an danvez evit sevel oberenn vrasañ e vuhez, ur  Geriadur braz ar brezoneg  a vo moulet e 1931 hepken. Daou anv all a vezo skrivet e-kichenn e hini  war ar golo : Meven Modiern (Reun ar Rouz) hag Emil Rernod. Gant an hini-kentañ, a veze o chom e Porzhig, nepell diouzh Sant-Brieg, e savas Vallée an Notennoù diwar-benn ar Gelted Kozh . Anezho 12 levrig a voe embannet etre 1911 ha 1923 evit skoazellañ ar skrivagnerien da ober gant gerioù nevez pe ouiziek. Gant an daou zen-se, Meven Modiern hag Emil Ernod, e lakaas moulañ, gant ar sinadur « X³ » un oberenn all,  Sketla Segobrani  hag a zanevelle buhez ur brezelour kelt en henamzer. Gant e cheriaoueg arnevez e voe pouezus levezon al levr divoas-se war ar skrivagnerien yaouank.  Geriadur bras ar brezhoneg  an hini eo, avat, a dalvezas da Vallée da vezañ lesanvet  Tad ar yezh  gant an holl.